CELEX: 62014TN0365
Language: et
Date: 2014-05-27 00:00:00
Title: Kohtuasi T-365/14: 27. mail 2014 esitatud hagi – CBM Creative Brands Marken versus Siseturu Ühtlustamise Amet – Stato Maggiore (TRECOLORE)

4.8.2014   
            
            
               ET
            
            
               Euroopa Liidu Teataja
            
            
               C 253/47
            
         27. mail 2014 esitatud hagi – CBM Creative Brands Marken versus Siseturu Ühtlustamise Amet – Stato Maggiore (TRECOLORE)
   (Kohtuasi T-365/14)
   2014/C 253/62
   Hagiavalduse keel: inglise
   
      Pooled
   
   
      Hageja: CBM Creative Brands Marken GmbH (Zürich, Šveits) (esindajad: advokaadid U. Lüken, M. Grundmann ja N. Kerger)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Aeronautica Militare – Stato Maggiore (Rooma, Itaalia)
   
      Nõuded
   
   Hageja palub Üldkohtul:
   
               —
            
            
               tühistada viienda apellatsioonikoja 1. aprilli 2014. aasta otsus asjas R 411/2013-5 niivõrd, kuivõrd viies apellatsioonikoda jättis muutmata vastulausete osakonna otsuse lükata taotlus nr 9 877 416 tagasi klassidesse 18 ja 25 kuuluvate kaupade ning klassi 35 kuuluvate teenuste „rõivaste, jalatsite, peakatete, päikseprillide, väärismetallist ja nende sulamitest valmistatud või väärismetallkattega toodete, juveeltoodete, vääriskivide, kellade ja kronomeetrite, naha ja nahaimitatsiooni ning neist valmistatud toodete, loomanahkade ja karusnahkade, reisikohvrite ja –kottide, kottide, käekottide, rahakottide, võtmeümbriste, seljakottide, paunade, vihmavarjude, päikesevarjude ning jalutuskeppide, piitsade, rakmete ja sadulate jaemüügiteenused muu hulgas veebisaitide ja telepoodide kaudu” osas;
            
         
               —
            
            
               lükata tervikuna tagasi taotluse nr 009 877 416 peale esitatud vastulause;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: sõnalist osa „TRECOLORE” sisaldav kujutismärk klassidesse 18, 25 ja 35 kuuluvate kaupade ja teenuste jaoks – ühenduse kaubamärgi taotlus nr 9 877 416
   
      Vastulause aluseks oleva kaubamärgi või tähise omanik: Aeronautica Militare – Stato Maggiore
   
      Vastulause aluseks olev kaubamärk või tähis: ühenduse ja siseriiklik sõna- ja kujutismärk „FRECCE TRICOLORI” klassidesse 9, 14, 16, 18, 20, 25, 28 ja 41 kuuluvate kaupade ja teenuste jaoks
   
      Vastulausete osakonna otsus: lükata vastulause tervikuna tagasi
   
      Apellatsioonikoja otsus: tühistada vaidlustatud otsus osaliselt
   
      Väited: määruse nr 207/2009 artikli 8 lõike 1 punkti b ja artikli 8 lõike 5 rikkumine